Sawisé Proklamasi kamardikan, Soeprapto gabung dadi Tentara keamanan Rakyat (TKR), bibit kawité militèr Indonésia. Suprapto uga mèlu ngayahi operasi pelucutan senjata Jepang. Suparpto sabanjuré dadi ajudan saka Panglima pisanan yaiku Jenderal Sudirman, kalungguhan kang diwengku saka taun 1946 nganti 1947. Ing September 1949, Suprapto dadi Kepala Staf Kodam Diponegoro ing Jawa Tengah, banjur pindhah menyang Markas Besar AD ing taun 1951. Tanggal 7 Mèi, 1960 dipindhah menyang Medan, Sumatra dadi Kasdam ing Sumatra. Jabatan pungkasan yaiku minangka Asisten ing Markas Besar AD saka tanggal 1 Juli 1962 nganti sédané.